Diari Oficial de la Generalitat Valenciana


Sumari del DOGV 6314, del 20-07-2010 (2010/7480)

Notificació de la sentència dictada en el judici ordinari número 475/2008.
--------------------------------------------------------------------------

### Dades del document

Número de DOGV
:   6314

Data del DOGV
:   20-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7480


Organisme emissor
:   Jutjat d'Instrucció Número 2 de Torrent

Tipus de document
:   Edicte

Notificació de la sentència dictada en el judici ordinari número 475/2008. [2010/7480]  
Judici ordinari 000475/1012-FTT  
De: Finanzia Banco de Crédito, SA.  
Procuradora: Ana Ballesteros Navarro.  
Contra: Cintaplac Mediterráneo, SL, Mokhtar Boutigmass Mokhlis, Khadija EP Boutighmass Sedrate i Abderrahman Aitlohoussain.  
Procurador: -  
En aquest procediment de judici ordinari 475/2008, seguit a instàncies de Finanzia Banco de Crédito, SA, contra Cintaplac Mediterráneo, SL, Mokhtar Boutigmass Mokhlis, Khadija EP Boutighmass Sedrate i Abderrahman Aitlohoussain, s'ha dictat la sentència que, literalment, és com segueix:  
«Sentència  
Torrent, 27 de novembre de 2009  
M.ª Ángeles Chuliá Cerni, magistrada jutgessa del Jutjat de Primera Instància número 4 d'aquesta ciutat, he vist aquestes actuacions de judici ordinari exercint una acció de reclamació d'una quantitat, seguides en aquest Jutjat amb el número 475/2008, a instàncies de Financia Banco de Crédito, SA, representada per la procuradora la senyora Ballesteros i defesa pel lletrat el senyor Vives, contra Cintaplac Mediterráneo, SL, Mokhtar Boutigmass Mokhlis, Khadija EP Boutighmass Sedrate i Abderrahman Aitlohoussain, en situació processal de rebel·lia, i amb vista als següents:  
Antecedents de fet  
Primer. Por torn de repartiment, va correspondre a aquest Jutjat conéixer de la demanda de judici ordinari, interposada per l'actora esmentada contra les parts demandades indicades, en la qual concloïen sol·licitant que, amb els tràmits legals oportuns previs, es dictara sentència que condemnara aquests en els termes exposats a la pètita de la seua demanda.  
Segon. Una vegada admesa la demanda, es va traslladar a les parts demandades, i se'ls va concedir el termini de 20 dies per a comparéixer i contestar, cosa que no van fer i van ser declarades rebels, i es va manar convocar les parts a audiència prèvia.  
Tercer. El dia assenyalat per a l'audiència prèvia va comparéixer l'actora de forma deguda, i va demanar la recepció del plet a prova, i es van admetre les proves que, proposades, es van considerar útils i conduents i consistents en el documental que consta en les actuacions, i aquestes va quedar concluses per a sentència.   
Fonaments jurídics  
Primer. En aquest procediment, la part actora exercita una acció de reclamació d'una quantitat i al·lega que les parts demandades deuen la suma de 34.823,58 euros com a conseqüència de l'incompliment del contracte d'arrendament financer que, en data de 18 d'abril de 2006, van subscriure, com a arrendatària, l'entitat demandada i, com a fiadors solidaris, la resta dels demandats esmentats. Les quotes acordades es van impagar, per la qual cosa es va procedir, amb data de 18 de novembre de 2007, a considerar vençuda l'obligació d'acord amb allò pactat.  
Segon. La declaració de rebel·lia, tal com assenyalava la nostra doctrina jurisprudencial i recull expressament l'article 496 de la Llei d'Enjudiciament Civil de 2000, no implica per si mateix un assentiment, ni allibera el demandant de provar els fets constitutius de la seua pretensió. És a dir, el silenci del rebel no implica la confessió dels fets de la demanda, atés que subsisteix en l'actor l'onus probando o càrrega de la prova.  
Tercer. En virtut dels documents que s'hi acompanyen juntament amb l'escrit de demanda relatius al contracte subscrit, el quadre d'amortització i la liquidació de compte, ha restat acreditada l'existència tant de la relació contractual que hi ha hagut entre les parts com del deute dels demandats de la suma reclamada en actuacions, sense que aquests hagen al·legat i provat fets impeditius, extintius o excloents de la pretensió exercitada.  
Quart. D'acord amb l'article 1100 i 1108 del Codi Civil, les parts demandades hauran de pagar els interessos moratoris pactats.  
Cinqué. D'acord amb l'article 394 de la Llei d'Enjudiciament Civil, impose les costes processals a les parts demandades.  
Vistos els articles esmentats i tots altres que hi són aplicables de manera general i pertinent,  
Dispositiva  
Estime la demanda formulada per Financia Banco de Crédito, SA, contra Cintaplac Mediterráneo, SL, Mokhtar Boutigmass Mokhlis, Khadija EP Boutighmass Sedrate i Abderrahman Aitlohoussain, i condemne aquests a pagar la suma de 34.823,58 euros, els interessos de mora pactats i les costes processals.  
Aquesta resolució no és ferma. Notifiqueu-la a les parts i feu-los saber que s'hi pot interposar un recurs d'apel·lació que cal interposar davant d'aquest Jutjat dins del termini de cinc dies comptador des de l'endemà de la notificació.  
Aquesta és la meua sentència, que pronuncie, mane i firme.  
Publicació. El mateix dia de la data, la jutgessa va llegir la sentència anterior mentre celebrava audiència pública, amb l'assistència meua. En done fe».  
I atés que els demandats esmentats, Cintaplac Mediterráneo, SL, Mokhtar Boutigmass Mokhlis, Khadija EP Boutighmass Sedrate i Abderrahman Aitlohoussain, es troben en parador desconegut, expedisc aquest edicte a fi que els valga de notificació de forma deguda.  
Torrent, 10 de juny de 2010.- La secretària judicial: M.ª Gracia Sánchez.